156_ 



blandt de arktiske Planter; men den blomstrer efter mine 

 Iagttagelser noget tidligere, om end først hen paa Som- 

 meren, og den sætter ogsaa, i alt Fald undertiden, moden 

 Frugt. 



Hvad nu altsaa Korsblomsterne angaar, tør det anses 

 for sikkert, at deres Befrugtning — set i al Almindelighed 

 — er fuldkommen sikret gjennem hele det arktiske Omraade, 

 saa at de i alt Fald naa til at ansætte Frugt; at de i næsten 

 alle Tilfælde ville bringe disse til Modenhed, kan man slutte 

 deraf, 1) at denne Frugtsætning foregaar tidlig paa Som- 

 meren, idet en Mængde af dem, f Ex. Drabaeme, vist lige- 

 frem kunne betegnes som Yaarplanter; 2) af de talrige Vidnes- 

 byrd om modne Frugter, der foreligge overalt i Herbarierne, 

 og 3) deraf, at de i Eeglen ikke have andet Formerings- 

 middel end deres Frø, og at deres Ernæringssystem hører til 

 dem, der ikke give Individerne noget langt, endnu mindre 

 noget ubegrænset Liv. Jeg anser det derfor heller ikke nød- 

 vendigt her at aftrykke de specielle Data som staa til min 

 Kaadighed, samlede dels paa Grønland, dels fra Herbarierne, 

 og som godtgjøre dette. 



Det næste Spørgsmaal bliver da dette: hvorledes iværk- 

 sættes Bestøvningen? I saa insektfattige Lande, som de arktiske, 

 kan denne utvivlsomt ikke være andet end Selvbestøv- 

 ning med efterfølgende Selvbefrugtning. Undersøgelser af 

 Blomsterne bekræfte ogsaa dette. De vise ganske vist over- 

 alt, at Blomsterne ere indrettede paa Krydsbefrugtning ved 

 Insekthjælp; thi Honning dannes vist i dem alle, i alt Fald 

 har jeg ikke fundet nogen uden Nektarkj ertier (selv vor 

 Draba verna har jo saadanne), og ere Blomsterne end ofte 

 meget smaa, f. Ex. hos Draba'eme, saa blive de dog ret 

 iøjnefaldende ved at samles i tætte Stande; Lugt synes der- 

 imod at mangle. Om passende Insekter fandtes i rigelig 

 Maal, vilde de utvivlsomt ofte foretage Krydsbestøvning. 

 Men alle Korsblomstrede synes tillige i højere Grad end de 

 fleste andre Familier at være indrettede paa Selvbestøvning, 

 og hos de grønlandske indtræder denne i Keglen strax efter 

 eller maaske endog samtidig med Blomsternes Udspring. 



